ई-दिशा केंद्र में बिजली गुल आवेदक परेशान
एसडीएमकार्यालय के ई-दिशा केंद्र में बिजली का संकट पिछले तीन दिनों से लगातार बना है। मंगलवार को बिजली चली जाने के कारण मोटर लाइसेंस पंजीकरण के लिए आने वाले सैकड़ों लोगों को घंटों इंतजार करना पड़ था। जिसके कारण कर्मचारियों को कामकाज बंद कर बिजली आने का इंतजार करना पड़ा।
इसके बाद गुरुवार दोपहर को एक बार फिर से समस्या का सामना करना पड़ा। दोपहर करीब साढ़े 12 बजे लाइट कट गई। जिसके कारण लाइन में खड़े लोगों को काफी परेशानी का सामना करना पड़ा। इस दौरान बिजली करीब एक घंटे तक बाधित रही।
एसडीएम निशांत कुमार यादव ने बताया कि मामला संज्ञान में आया है, तहसीलदार कार्यालय में रखे जनरेटर को मंगवा लिया गया है। उसकी वायरिंग की जा रही है। मंगलवार को अगले हफ्ते कार्य दिवस का पहला दिन होगा। उम्मीद है कि तब तक जनरेटर कार्य करना शुरू कर देगा। जिसके बाद किसी को समस्या का सामना नहीं करना होगा।
bho_Deva hin_Deva hin_Deva hin_Deva